Hún sat einnig í verkefnastjórn átaksverkefnisins Konur til forystu um jafnara náms - og starfsval kynjanna og er einn af höfundum bæklingsins Lykillinn að velgengni á vinnumarkaði , sem kom út árið 2001 . Hún átti sæti í stjórn Lífs styrktarfélags frá 2009 - 2014 og kom aftur inn í stjórn sem formaður 2019 en tilgangur félagsins er að styrkja Kvennadeild Landspítalans , bæta aðbúnað og þjónustu við konur og fjölskyldur þeirra á meðgöngu , í fæðingu og sængurlegu sem og kvenna sem þurfa umönnun vegna kvensjúkdóma . Ingrid er formaður Lífsvirðingar , félags um dánaraðstoð sem stofnað var 2017 . Hún er í baráttuhópnum París 1,5 en markmið hans er að tryggja að Ísland geri sitt til að halda hlýnun jarðar innan við 1,5 gráðu . Hún er tengiliður Íslands við ENPP ( European Network of Positive Psychology ) og varaformaður Félags um jákvæða sálfræði .